钦定古今图书集成/历象汇编/庶征典/第176卷 > 《管窥辑要》 > 陈
## 钦定古今图书集成/历象汇编/庶征典/第176卷 > 《管窥辑要》 > 陈

### 武帝永定三年青龙白龙见

按《陈书高祖本纪》，“永定三年春正月己丑，青龙见于
东方。丁酉，大雪及旦，太极殿前有龙迹见。甲午，广州
刺史欧阳𬱟表称，白龙见于江州南岸，长数十丈，大
可八九围。”

### 宣帝太建十一年龙见

按：《陈书宣帝本纪》：太建十一年“春正月丁酉，龙见于
南兖州永宁楼侧池中。”

===北魏===

### 世祖神麚三年白龙见获白龟

按《魏书世祖本纪》不载。　按《灵征志》，“神麚三年三月，
有白龙二见于京师人家井中。”　又按志。“神麚三年
七月，冀州献白龟。王者不私人以官，尊耆任旧，无偏
党之应。”

### 太平真君六年白龙见于井

按《魏书世祖本纪》，不载。　按《灵征志》，“真君六年二月
丙辰，有白龙见于京师人家井中。龙，神物也，而屈于
井中。皆世祖暴崩之征也。”

### 高宗兴安二年获大龟

按《魏书高宗本纪》。不载。　按《灵征志》。“兴安二年六月，
营州进大龟。”

### 高祖延兴元年获大龟

按《魏书高祖本纪》，不载。　按《灵征志》，延兴元年十二
月，徐州竹邑戍士邢德于彭城南一百二十里得蓍
一株，四十九枝，下掘得大龟，献之。诏曰：“龟蓍与经文
相合，所谓灵物也，德可赐爵五等。”

延兴三年，获大龟。

按《魏书高祖本纪》不载。　按《灵征志》，“三年六月，京师
获大龟。”

### 肃宗神龟元年神龟见

按：《北史魏肃宗本纪》，“神龟元年二月己酉，诏以神龟
表瑞，大赦改元。”

### 正光元年黑龙见

按《魏书肃宗本纪》不载。　按《灵征志》。“正光元年八月
有黑龙如狗。南走至宣阳门。跃而上。穿门楼下而出。”
魏衰之征也。

### 敬宗永安二年龙见井中

按《魏书敬宗本纪》。不载。　按《灵征志》。“永安二年。晋阳
龙见于井中。久不去。庄帝暴崩。晋阳之征也。”

### 前废帝普泰元年有龙入城

按《魏书前废帝本纪》，不载。　按《灵征志》，普泰元年四
月甲寅，有龙迹自宣阳门西出，复入城。乙卯，群臣入
贺，帝曰：“国将兴，听于民；将亡，听于神。但当君臣上下，
克己为治，未足恃此为庆。”

### 孝静帝天平二年龙见

按：《魏书孝静帝本纪》：“天平二年十一月甲寅，龙见井
州人家井中。”

### 武定三年获毛龟

按《魏书孝静帝本纪》，不载。　按《灵征志》，武定三年十
月，有司奏“南兖州陈留郡民贾兴逵于家庭得毛龟。”